BOSNA I HERCEGOVINA 
FEDERACIJA BOSNE I HERCEGOVINE

TUZLANSKI KANTON 

OPĆINSKI SUD U LUKAVCU
Broj: 126 0 I 178819 15 I 
Lukavac, 06.06.2022. godine 

Općinski sud u Lukavcu, sudija Igor Iveljić  u izvršnom predmetu tražioca izvršenja MKF MI BOSPO Tuzla, ul. Bosne Srebrene bb, protiv izvršenika V.S, Puračić, ul. ......., Općina Lukavac i Z.J iz Lukavca, ul. ........., radi naplate novčanog potraživanja, vsp. 9.356,70 KM, dana 06.06.2022. godine  donio je

Z A K LJ U Č A K   O   P R O D A J I

1. Određuje se drugo ročište za prodaju popisanih pokretnih stvari izvršenika V.S za dan 11.07.2022. godine u 08,15 sati u prostorijama Općinskog suda u Lukavcu u sobi broj 17/1., a prodaja će se izvršiti putem usmenog javnog nadmetanja.

2.   Predmet javne prodaje su popisane pokretne stvari izvršenika, popisane od službenog  

      lica ovog suda i to:

· Veš mašina, bijele boje, marke Bosch - procijenjena vrijednost 250,00 KM

· TV plazma, crne boje, marke Philips  - procijenjena vrijednost 300,00 KM

· komoda drvena, crno bijele boje - procijenjena vrijednost 200,00 KM

· ugaona sećija, crno siva, 6 metara dužine- procijenjena vrijednost 800,00 KM

· sto drveni za dnevni boravak, crno bijele boje- procijenjena vrijednost 200,00 KM

3.   Kako se radi o drugom ročištu za javno nadmetanje, pokretna stvar koja je predmet 

      prodaje, može se prodati bez ograničenja u pogledu iznosa njene cijene. (član 131.   

      stav 4. Zakona o izvršnom postupku FBiH).

4. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

5. Sud će postupak obustaviti ako se pokretna stvar ne uspiju prodati na drugom ročištu – javnom nadmetanju odnosno putem neposredne pogodbe;

6.
Ovaj zaključak o prodaji objaviće se na oglasnoj tabli suda, a tražilac izvršenja ga 

       može objaviti i u javnim glasilima, o svome trošku.









                             S u d i j a










                Igor Iveljić  

Pouka o pravnom lijeku:

Protiv ovog zaključka nije dopušten pravni lijek.

